Predkladacia správa

Podľa § 15 ods. 3 písm. c) bod 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon“) zdravotná poisťovňa je povinná predkladať vláde Slovenskej republiky (ďalej len „vláda“) plán kontrolnej činnosti na nasledujúci kalendárny rok.

Predkladaný  Plán kontrolnej činnosti Spoločnej zdravotnej poisťovne, a. s. na rok 2007 je zostavený v nadväznosti na kontrolnú pôsobnosť Odboru vnútornej kontroly SZP, a. s., ktorý bol zriadený na základe zákona a Plánu kontrolnej činnosti SZP, a. s. na rok 2006, ktorý vláda prerokovala na svojom zasadnutí dňa 12. 10. 2005 a schválila uznesením č. 795/2005. 

Cieľom predkladaného plánu je zabezpečiť informácie pre vládu, Úrad pre dohľad nad zdravotnou starostlivosťou (ďalej len „úrad“), Dozornú radu SZP, a. s. (ďalej len “dozorná rada“) a predstavenstvo akciovej spoločnosti za účelom prijatia opatrení na základe preverenia skutkového stavu kontrolovaných skutočností na úseku hospodárenia s prostriedkami verejného zdravotného poistenia  pri poskytovaní zdravotnej starostlivosti   poistencom  SZP, a. s.

Plán kontrolnej činnosti  SZP, a. s. na rok 2007 tvoria dve časti:
A.	Úlohy kontrolnej povahy.
B.	Ďalšie úlohy, ktoré SZP, a. s. je povinná podľa zákona zabezpečovať v oblasti kontroly.

Návrh Plánu kontrolnej činnosti SZP, a. s. na rok 2007 bol prerokovaný v predstavenstve SZP, a. s. dňa 10.apríla 2006 a v Dozornej rade SZP, a.s. dňa           25. apríla 2006 s pripomienkami, ktoré boli do návrhu plánu zapracované.

Návrh plánu kontrolnej činnosti SZP, a. s. nemá vplyv na štátny rozpočet Slovenskej republiky, rozpočty obcí, ani rozpočty vyšších územných celkov, podnikateľské prostredie, životné prostredie a na zamestnanosť.